
Parlamentul României

Camera Deputaţilor

Comisia pentru muncă şi protecţie socială
	Bucureşti,
	20 septembrie 2021

	Nr.
	4c-9/557


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege pentru completarea art.109 din Legea nr.263/2010 privind sistemul unitar de pensii publice, trimis Comisiei pentru muncă şi protecţie socială în procedură obişnuită, cu adresa nr. PLx 294/2021 din 28 iunie 2021, pentru dezbatere şi examinare în fond.
PREŞEDINTE,
OANA SILVIA ŢOIU

Parlamentul României

Camera Deputaţilor

Comisia pentru muncă şi protecţie socială
	Bucureşti,
	20 septembrie 2021

	Nr.
	4c-9/557


R A P O R T

asupra proiectului de Lege pentru completarea art.109 din Legea nr.263/2010 privind sistemul unitar de pensii publice
În temeiul art.94 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 294/2021 din 28 iunie 2021, cu dezbaterea pe fond, în procedură obişnuită, a proiectului de Lege pentru completarea art.109 din Legea nr.263/2010 privind sistemul unitar de pensii publice.
Proiectul de lege are ca obiect de reglementare completarea art.109 din Legea nr.263/2010, în sensul instituirii posibilităţii transmiterii de către Casa Naţională de Pensii Publice (CNPP), la cerere, în format electronic, pe e-mail sau în contul on-line deschis în portalul CNPP, a documentului de informare cu privire la sumele plătite beneficiarilor care au optat pentru plata pensiei în cont curent sau cont de card.
La întocmirea prezentului raport, comisia a avut în vedere:

· avizul favorabil al Consiliului Legislativ (nr.333/17.05.2021)

· avizul favorabil al Consiliului Economic şi Social (nr.3737/5.05.2021)

· avizul favorabil al Comisiei pentru tehnologia informației și comunicațiilor (nr.4c-19/109/8.09.2021)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/605/08.09.2021)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/304/7.09.2021)

· punctul de vedere, favorabil, al Guvernului (nr.1145/14.06.2021).

La dezbaterile care au avut loc în şedinţa comisiei din 15 septembrie 2021 şi-au înregistrat prezenţa 21 de deputaţi, din totalul de 21 de membri ai comisiei.

Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat, în calitate de primă Cameră sesizată, în şedinţa din 22 iunie 2021.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor asupra proiectului de lege şi a documentelor conexe, membrii comisiei au hotărât transmiterea către plenul Camerei Deputaţilor a unui raport de adoptare a proiectului de lege cu amendamente, redate în anexa care face parte integrantă din raport.


PREŞEDINTE,



SECRETAR,


Oana Silvia Ţoiu


Eugen Neaţă 

Întocmit, 

Şef birou Lidia Vlădescu

Consilier parlamentar Elena Anghel 

ANEXA 

AMENDAMENTE ADMISE

În urma dezbaterilor, Comisia a hotărât adoptarea proiectului de lege cu următoarele amendamente:

	Nr. crt.
	Text

act normativ de bază
	Text

adoptat de Senat
	Text adoptat de Comisie

(autor amendament)
	Motivare

	1. 
	
	Titlul legii

Lege pentru completarea art.109 din Legea nr.263/2010 privind sistemul unitar de pensii publice


	Nemodificat 
	

	2. 
	
	Art.I. - La articolul 109 din Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, după alineatul (6) se introduc şase noi alineate, alin.(7)-(12), cu următorul cuprins:


	Partea introductivă nemodificată
	

	3. 
	
	„(7) Casa Naţională de Pensii Publice transmite, la cerere, în format electronic, pe e-mail sau în contul on-line deschis în portalul CNPP, documentul de informare cu privire la sumele plătite beneficiarilor care au optat pentru efectuarea plăţii drepturilor prevăzute la alin.(1) şi (2) în cont curent sau în cont de card.


	nemodificat 
	

	4. 
	
	(8) Documentul de informare cu privire la sumele plătite se transmite începând cu luna următoare înregistrării cererii, în maximum 48 de ore de la efectuarea plăţii drepturilor în cont curent sau cont de card.


	(8) Documentul de informare prevăzut la alin.(6) se transmite în format electronic începând cu luna următoare înregistrării cererii, în maximum 48 de ore de la efectuarea plăţii drepturilor în cont curent sau cont de card.
Autori: membrii comisiei


	Pentru respectarea exigențelor impuse de normele de tehnică legislativă.

	5. 
	
	(9) Documentul de informare cu privire la sumele plătite transmis în format electronic produce efecte juridice identice cu documentul de informare cu privire la sumele plătite transmis lunar la domiciliu sau, după caz, la reşedinţă prin serviciul de corespondenţă standard.


	(9) Documentul de informare prevăzut la alin.(6), transmis în format electronic, produce efecte juridice identice cu documentul de informare cu privire la sumele plătite transmis lunar la domiciliu sau, după caz, la reşedinţă prin serviciul de corespondenţă standard.

Autori: membrii comisiei


	Pentru respectarea exigențelor impuse de normele de tehnică legislativă.

	6. 
	
	(10) Documentul de informare cu privire la sumele plătite, în format electronic, este acceptat ca document valid în relaţia cu toate instituţiile şi autorităţile publice. Instituţiile şi autorităţile publice care îl solicită nu vor condiţiona oferirea de informaţii sau de servicii de prezentarea documentului în format fizic.


	(10) Documentul de informare prevăzut la alin.(6), în format electronic, este acceptat ca document valid în relaţia cu toate instituţiile şi autorităţile publice. Instituţiile şi autorităţile publice care îl solicită nu vor condiţiona oferirea de informaţii sau de servicii de prezentarea documentului în format fizic.
Autori: membrii comisiei


	Pentru respectarea exigențelor impuse de normele de tehnică legislativă.

	7. 
	
	(11) Documentul de informare cu privire la sumele plătite, în format electronic, conţine toate elementele de identificare unică de pe documentul fizic omolog.


	(11) Documentul de informare prevăzut la alin.(6), în format electronic, conţine toate elementele de identificare unică de pe documentul fizic omolog.
Autori: membrii comisiei


	Pentru respectarea exigențelor impuse de normele de tehnică legislativă.

	8. 
	
	(12) Casa Naţională de Pensii Publice arhivează documentele de informare cu privire la sumele plătite, transmise în format electronic, în conformitate cu prevederile Legii Arhivelor Naţionale nr. 16/1996, republicată, în condiţiile tehnice stabilite de Legea nr. 135/2007 privind arhivarea documentelor în formă electronică, republicată.”

	Nemodificat 
	

	9. 
	
	Art.II. - Hotărârea Guvernului nr.257/2011 pentru aprobarea Normelor de aplicare a prevederilor Legii nr.263/2010 privind sistemul unitar de pensii publice va fi actualizată până la data intrării în vigoare a prezentei legi.


	Art.II. - Hotărârea Guvernului nr.257/2011 pentru aprobarea Normelor de aplicare a prevederilor Legii nr.263/2010 privind sistemul unitar de pensii publice, publicată în Monitorul Oficial al României, Partea I, nr. 214 din 28 martie 2011, cu completările ulterioare, va fi actualizată în mod corespunzător, în termen de 90 de zile de la data intrării în vigoare a prezentei legi.

Autori: membrii comisiei


	Pentru respectarea exigențelor impuse de normele de tehnică legislativă.

